ZA HITNO OBJAVLJIVANJE

## Nova zdravstvena kampanja se pokreće širom Evrope radi podizanja obaveštenosti o funkcionalnom abdominalnom bolu kod dece – slabo istraženoj oblasti medicine i glavnom uzroku odsustva iz škole u celom svetu

**Evropsko udruženje za pedijatrijsku gastroenterologiju, hepatologiju i ishranu (ESPGHAN) u saradnji sa udruženjima za opštu pedijatriju i nacionalnim udruženjima za pedijatrijsku gastroenterologiju, hepatologiju i ishranu (PGHAN) u Evropi, najavljuje pokretanje nove kampanje za podizanje obaveštenosti o funkcionalnom abdominalnom bolu kod dece.**

Komentarišući kampanju, Ulrih Bauman, predsednik udruženja ESPGHAN navodi *„ESPGHAN je višestrukovna organizacija čiji je cilj poboljšanje zdravlja dece u Evropi“.*

*„Pratimo svakodnevne probleme u primarnoj pedijatrijskoj nezi i, u ovom slučaju, fokusiramo se na čest problem, funkcionalni abdominalni bol. Ovo je znatan i komplikovan problem za porodice i treba da nešto uradimo povodom toga. Ova kampanja, uz saradnju opštih pedijatrijskih i nacionalnih PGHAN udruženja, ima upravo to za cilj.“*

**[29. januar 2024.]** – Funkcionalni abdominalni bol pogađa 30% dece školskog uzrasta i najčešće je stanje koje se navodi opštim pedijatrima. Funkcionalni abdominalni bol dovodi do smanjenog kvaliteta života deteta, što može da negativno utiče i na porodice te dece. Povezan je sa povećanim odsustvovanjem iz škole i pridruženim mentalnim stanjima, kao što su depresija i anksioznost.

Shvatajući važnost ovog programa, ESPGHAN nastoji da poveća znanje i obaveštenost o ovom problemu širom Evrope. To je dovelo do sastavljanja obrazovnih materijala kao što su brošure, video snimci i posteri koje će za PGHAN opšta pedijatrijska udruženja i nacionalna pedijatrijska udruženja distribuirati na lokalnim jezicima.

*„Ovo je jedan od najčešćih razloga posete opštem pedijatru, ali i za upućivanje dece kod pedijatrijskih gastroenterologa“* objašnjava Sanja Kolaček, rukovodilac sektora za komunikacije sa javnošću udruženja ESPGHAN. „*Cilj ove kampanje je, dakle, ne samo da obrazuje, nego i da diže nivo obaveštenosti u široj javnosti.“*

*„Funkcionalni abdominalni bol je bezopasno, ali neprijatno stanje koje utiče na svakodnevni život, ne samo deteta, nego i cele porodice. Ako mu se pristupi na pravi način, preko 80% pogođene dece biće oslobođeno bola i osećaće se dobro.“*

Kad je reč o menadžmentu i dijagnostikovanju funkcionalnog abdominalnog bola, važno je poručiti da treba izbeći preterivanje sa dijagnostikom i rizik od toga da deca budu podvrgnuta nepotrebnim invazivnim dijagnostičkim procedurama. Pružanje podrške i utehe pogođenoj deci i njihovim porodicama i, ako je potrebno, uključivanje drugih tretmana, pomoći će da se do 80% dece oporavi u 2 godine od prvog odlaska kod doktora.

Govoreći o važnost ove kampanje, profesor Mark A. Beninga, pedijatrijski gastroenterolog i ESPGHAN stručnjak navodi: „*Funkcionalni abdominalni bol je veoma čest u celom svetu. Ponekad se javlja povremeno, ali često utiče na kvalitet života. Ta deca navode veću anksioznost, veću depresiju i manji kvalitet života.“*

Kao udruženje, ESPGHAN reaguje pozivajući medicinske stručnjake, negovatelje i javnost:

* Da šire obaveštenost i prate razgovore na društvenim mrežama pomoću heš-oznake #FunctionalAP
* Da edukuju porodice, prijatelje i zajednice o znacima i simptomima funkcionalnog abdominalnog bola

**Napomena za urednike**

Za više informacija, ili ako želite da razgovarate sa ESPGHAN stručnjakom, osoba za kontakt je: Nicolina Manzo, media@espghan.org ili +44 (0) 1353 780060.

Pri svakom korišćenju ovog saopštenja za medije i povezanih materijala mora se dati referenca na Evropsko udruženje za pedijatrijsku gastroenterologiju, hepatologiju i ishranu (ESPGHAN).

Kopije materijala za kampanju u visokoj rezoluciji možete da nađete ispod:

* Strip brošura
* Brošura o pomoći za roditelje i negovatelje
* Poster: Kako se dijagnostikuje funkcionalni abdominalni bol
* Poster: Šta je funkcionalni abdominalni bol

**Osnovni podaci o funkcionalnom abdominalnom bolu**

Funkcionalni abdominalni bol se dijagnostikuje po Rome kriterijumima – skupu smernica koje lekari koriste za dijagnostikovanje i tretman funkcionalnih gastrointestinalnih poremećaja.

Kriterijum Rome IV navodi da dijagnoza mora da obuhvata sledeće:

* Epizodni ili trajni bol koji se javlja bar 4 dana mesečno u najmanje 2 meseca.
* Bol koji se ne javlja samo tokom jela ili menstruacije.
* Ne ispunjava kriterijume za druge funkcionalne gastrointestinalne poremećaje i ne može se objasniti drugim oboljenjem.

Deca mogu da se žale i na glavobolje, vrtoglavicu, zamor, bol u udovima i prateću mučninu. Ovo može znatno da utiče na život pacijenta, doprinosi padu kvaliteta života i rastu depresije i anksioznosti.

Iako nema poznatog uzroka, blagovremeno identifikovanje stanja, smanjenje stresa i, ako je potrebno, uključivanje lečenja, pomaže većini dece sa ovim problemom.

Ako sumnjate da vaše dete pati od funkcionalnog abdominalnog bola, obratite se doktoru radi dijagnoze, podrške i saveta.

**O društvu ESPGHAN**

Evropsko udruženje za pedijatrijsku gastroenterologiju, hepatologiju i ishranu (ESPGHAN) je višestrukovna organizacija čiji je cilj promovisanje zdravlja dece sa posebnim fokusom na gastrointestinalni trakt, jetru i status ishrane, putem sticanja novih znanja, širenjem naučno zasnovanih informacija, promociji najbolje prakse u nezi i pružanju visokokvalitetnog obrazovanja za stručnjake iz oblasti pedijatrijske gastroenterologije, hepatologije i ishrane u Evropi i izvan nje. Saznajte više tako što ćete posetiti www.espghan.org.